
«Яңа исем» иҗат лабораториясе проекты «Идел» журналы тарафыннан тормышка ашырыла.

Максаты - татар әдәбиятында яңа исемнәрне барлау, яшь каләм тибрәтүчеләргә иҗади мәйдан бирү, аларны киң җәмәгатьчелеккә таныту.

Проектта 14 яшьтән 35 яшькәчә 60 яшь иҗатчы катнаша. Остазлары – танылган шәхесләр: «Безнең мирас» журналы баш мөхәррире, Габдулла Тукай исемендәге Дәүләт бүләге иясе **Ләбиб Лерон**, «Казан утлары» журналы баш мөхәррире, язучы **Рөстәм Галиуллин**, әдәбият белгече, «Казан утлары» журналы җаваплы сәркатибе **Ландыш Әбүдәрова** һәм Чаллыдан – «Мәйдан» журналы бүлек мөхәррире, шагыйрә **Лилия Гыйбадуллина. **

Бүген әлеге проект Татарстан Рәисе каршындагы Татар телен һәм Татарстан Республикасында яшәүче халыклар вәкилләренең туган телләрен саклау, үстерү мәсьәләләре комиссиясенә тәкъдим ителде. Анда «Яңа исем» иҗат лабораториясе катнашучылары - **Алсу Шакирова** белән **Айзат Вахитов** үзләре иҗат иткән шигырьләрен сөйләде, ә яшь музыкант **Айдар Абдрахимов **музыка уен коралларында уйнады. Шунысын әйтергә кирәк,Татарстан Республикасы Дәүләт Советы Рәисе урынбасары **Марат Әхмәтов** безнең чыгышны югары бәяләде.

**Яңалыкларны безнең социаль челтәрдән күзәтеп барыгыз!**

## Нет комментариев
«Идел» журналы Татарстан Дәүләт Советында «Яңа исем» проектын тәкъдим итте